OpenLLM-France/wikimedia huggingface dataset:
# Govern de les Illes Balears 2015-2019

El Govern de les Illes Balears de la novena legislatura (2015-2019) fou un govern de pacte del Partit Socialista, MÉS per Mallorca i Més per Menorca fruit d'un acord d'aquests partits amb Podem i Gent per Formentera. Aquest executiu va prendre possessió dels càrrecs el 2 de juliol de 2015.

## Composició
### Presidenta

    Francina Armengol Socías (PSIB-PSOE)
| Departament | Titulars | Titulars | Titulars | Titulars |
| Departament | 2 de juliol de 2015 | 6 d'abril de 2016 | 7 d'abril de 2017 | 18 de desembre de 2017 |
| Vicepresidència, Innovació, Recerca i Turisme | Gabriel Barceló Milta (MÉS) | Gabriel Barceló Milta (MÉS) | Gabriel Barceló Milta (MÉS) | Isabel Busquets Hidalgo (MÉS) |
| Presidència | Marc Pons Pons (PSIB-PSOE) | Pilar Costa i Serra (PSIB-PSOE) | Pilar Costa i Serra (PSIB-PSOE) | Pilar Costa i Serra (PSIB-PSOE) |
| Hisenda i Administracions Públiques | Catalina Cladera Crespí (PSIB-PSOE) | Catalina Cladera Crespí (PSIB-PSOE) | Catalina Cladera Crespí (PSIB-PSOE) | Catalina Cladera Crespí (PSIB-PSOE) |
| Educació i Universitat | Martí Xavier March Cerdà (PSIB-PSOE) | Martí Xavier March Cerdà (PSIB-PSOE) | Martí Xavier March Cerdà (PSIB-PSOE) | Martí Xavier March Cerdà (PSIB-PSOE) |
| Serveis Socials i Cooperació | Josefina Santiago Rodríguez (MÉS) | Josefina Santiago Rodríguez (MÉS) | Josefina Santiago Rodríguez (MÉS) | Josefina Santiago Rodríguez (MÉS) |
| Salut | Patrícia Gómez Picard (PSIB-PSOE) | Patrícia Gómez Picard (PSIB-PSOE) | Patrícia Gómez Picard (PSIB-PSOE) | Patrícia Gómez Picard (PSIB-PSOE) |
| Treball, Comerç i Indústria | Iago Negueruela Vázquez (PSIB-PSOE) | Iago Negueruela Vázquez (PSIB-PSOE) | Iago Negueruela Vázquez (PSIB-PSOE) | Iago Negueruela Vázquez (PSIB-PSOE) |
| Medi Ambient, Agricultura i Pesca | Vicenç Vidal Matas (MÉS) | Vicenç Vidal Matas (MÉS) | Vicenç Vidal Matas (MÉS) | Vicenç Vidal Matas (MÉS) |
| Territori, Energia i Mobilitat | Joan Boned Roig (PSIB-PSOE) | Marc Pons i Pons (PSIB-PSOE) | Marc Pons i Pons (PSIB-PSOE) | Marc Pons i Pons (PSIB-PSOE) |
| Participació, Transparència i Cultura / Cultura, Participació i Esports | Esperança Camps Barber (MpM) | Ruth Mateu Vinent (Més per Menorca) | Francesca Tur Riera (MÉS) | Francesca Tur Riera (MÉS) |

## Referències

* ↑ Els nous consellers del Govern prenen possessió dels seus càrrecs
* ↑ Bel Busquets, nova vicepresidenta i consellera de Innovació, Recerca i Turisme
* 1 2 3 «Ruth Mateu, nova consellera de Participació, Transparència i Cultura, i Pilar Costa entra al Govern». Arxivat de l'original el 2019-07-14. [Consulta: 14 juliol 2019].
* ↑ «Fanny Tur serà la nova consellera de cultura del govern balear». [Consulta: 28 maig 2017].

## Enllaços externs

* Organigrama de les conselleries
# Fins al límit

«Fins al límit» té aquests significats:
* Fins al límit (pel·lícula de 1991), dirigida per Lili Fini Zanuck
* Fins al límit (pel·lícula de 1995), dirigida per Raymond Martino
# Lèmur mostela comú

El lèmur mostela comú (Lepilemur mustelinus) és una espècie de lèmur nadiu del nord-est de Madagascar, on viu en boscos tropicals. Té el dors de color castany vermellós i el ventre de color castany grisós. Les parts més properes a la cua són més fosques. Té el pèl llarg i suau. El cos mesura 30-35 cm i la cua 25-30 cm.
# Sextili

Sextili és el nom dels següents personatges:
* Gai Sextili, tribú consular el 379 aC
* Luci Sextili, triumviri nocturni
* Sextili (governador), procònsol de l'Àfrica (província romana)
* Sextili Hena, poeta romà nadiu de Corduba (Còrdova)
# Beňadikovce

Beňadikovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1414.
# Cedar Glen West

Cedar Glen West és una concentració de població designada pel cens dels Estats Units a l'estat de Nova Jersey. Segons el cens del 2000 tenia 1.376 habitants.

## Demografia

Segons el cens del 2000, Cedar Glen West tenia 1.376 habitants, 914 habitatges, i 337 famílies. La densitat de població era de 487,4 habitants/km².
Dels 914 habitatges en un 3,4% hi vivien nens de menys de 18 anys, en un 31,1% hi vivien parelles casades, en un 5,1% dones solteres, i en un 63,1% no eren unitats familiars. En el 60,2% dels habitatges hi vivien persones soles el 50,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,51 i el nombre mitjà de persones que vivien en cada família era de 2,28.
Per edats la població es repartia de la següent manera: un 5% tenia menys de 18 anys, un 1,4% entre 18 i 24, un 7,4% entre 25 i 44, un 18% de 45 a 60 i un 68,2% 65 anys o més.
L'edat mediana era de 73 anys. Per cada 100 dones de 18 o més anys hi havia 54,1 homes.
La renda mediana per habitatge era de 21.840 $ i la renda mediana per família de 34.583 $. Els homes tenien una renda mediana de 31.313 $ mentre que les dones 29.583 $. La renda per capita de la població era de 19.548 $. Cap de les famílies i el 8,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedar Glen West». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Cedar Glen West». American Fact Finder. Oficina del Cens dels Estats Units, 12-01-2010.
# MacBook

El Macbook, és un ordinador portàtil que té una pantalla de 12 polzades, una carcassa d'alumini i el teclat retroil·luminat, és a dir que a la foscor les tecles s'il·luminen. Els macs són una sèrie d'ordinadors fabricats per Apple que es distingeixen per diferents característiques: primer, el sistema operatiu, després el seu disseny, que si ens fixem són diferents de tots.

## Models

* Macbook 13 polzades alumini 2.0 GHZ: Aquest macbook es caracteritza per tindre un rendiment més baix, juntament amb el blanc, el que el diferencien respecte al blanc, és que un és el model nou i l'altre el vell
* Macbook 13 polzades blanc 2.0 GHZ: És el model més vell de tots els macbooks, el seu rendiment és molt baix, i les millores arriben més tard
* Macbook 13 polzades alumini 2.4 GHZ: És el millor de tots els macbooks, el més ràpid, més capacitat(sempre amb la possibilitat d'ampliar-la, igual que tots), senzillament el recomanat

## Vegeu també

* Multi-touch

## Enllaços externs

* Apple - MacBook
* MacBook Developer Note
* MacBook Buyer's Guide
# Sextili Hena

Sextili Hena (en llatí Sextilius Hena) va ser un poeta romà nadiu de Corduba (Còrdova) a Hispània, considerat inclòs en el grup dels anomenats poetas minores. Va viure durant el segle i aC, probablement a la segona meitat.
Va escriure un poema sobre la mort de Ciceró, del qual la primera línia és reproduïda per Sèneca.

## Referències

* ↑ [https://quod.lib.umich.edu/m/moa/ACL3129.0003.001/818?rgn=full+text;view=image;q1=SextiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 810. ]
# Dorothy Hyman

Dorothy Hyman (Cudworth, Regne Unit, 9 de maig de 1941) és una atleta britànica que guanyà tres medalles olímpiques els anys 1960 i 1964.

## Carrera esportiva

En els Jocs Olímpics de Roma de 1960 obtingué una medalla de plata en la carrera de 100 metres, amb un temps d'11,3 segons, i la de bronze en la carrera de 200 metres, amb un temps de 24,7, superada per l'estatunidenca Wilma Rudolph.
En els Jocs Olímpics de Tòquio de 1964 va guanyar la medalla de bronze en els relleus 4x100 metres, una prova en la qual era especialista, amb un temps de 44.0 segons, arribant a la meta després de Polònia (rècord mundial amb els seus 43.6 segons) i Estats Units (plata amb 43.9), sent les seves companyes d'equip: Mary Rand, Daphne Arden i Janet Simpson.

## Referències

* 1 2 3 «Dorothy HYMAN» (en anglès). Olympic Athletics | Great Britain, 19-03-2021. [Consulta: 21 març 2021].
# Chang'e 5

Chang'e 5 (xinès tradicional: 嫦娥五號, xinès simplificat: 嫦娥五号, pinyin: Cháng'é wǔhào) fou una missió xinesa d'exploració lunar, que tingué el seu llançament el 24 de novembre del 2020. Igual que les seves predecessores i previstes successores, la nau espacial té el nom de la deessa lunar xinesa Chang'e. Prevista inicialment per al 2017, va ser posposada per al 2019 i, finalment, per al 2020. El mòdul arribà a la Lluna l'1 de desembre. Es tractava d'una missió de retorn de mostres, amb l'objectiu d'enviar a la Terra entre 2 i 4 quilograms de sòl lunar i de mostres de roca, la primera d'aquestes característiques des del Luna 24 el 1976. Les roques recollides serien molt més joves que les obtingudes anteriorment. El mòdul d'ascens es va enlairar des de la superfície de la Lluna el 4 de desembre amb, finalment, dos quilos de roques i terra. Va deixar-hi plantada una bandera del país, convertint-se en el segon país que ho aconseguia, 51 anys després que ho fessin els EUA. Aquest cop, la bandera era de «tela autèntica», segons van destacar fonts oficials.
L'estudi de les mostres retornades per la missió va demostrar com la Lluna és geològicament més jove del que s'havia pensat. Totes les mostres dels anys 60 i 70 analitzades fins al moment tenien uns 3.000 milions d'anys però Chang'e 5 va recollir-ne unes d'uns 2.000 milions d'anys.

## Referències

* ↑ Duran, Xavier «La Xina envia una nau a la Lluna i serà el tercer país que hi reculli mostres». 3/24, 24-11-2020 [Consulta: 1r desembre 2020].
* ↑ «China's Lunar Probe Tester Ready for Chang'e 5 Mission», Aug 11, 2014.
* ↑ «Chine Eyes Manned Lunar Landing by 2036». , 09-08-2017 [Consulta: 17 agost 2017]. Arxivat 12 de novembre 2020 a Wayback Machine.
* ↑ «China to launch Chang'e-5 lunar probe in 2020» (en anglès). China Global Television Network (CGTN), 28-10-2019 [Consulta: 1r agost 2020].
* ↑ Duran, Xavier «La nau xinesa Chang'e 5 arriba a la Lluna després de 112 hores de viatge». 3/24, 02-12-2020 [Consulta: 8 desembre 2020].
* ↑ «La Xina planta la seva bandera a la Lluna, segon país a fer-ho després de 50 anys». 3/24, 04-12-2020 [Consulta: 8 desembre 2020].
* ↑ Nemchin, Alexander; Benedix, Gretchen «We shaved a billion years off the age of the youngest known Moon rocks, and rewrote lunar geological history» (en anglès). The Conversation, 07-10-2021 [Consulta: 9 octubre 2021].

## Vegeu també

* Programa lunar xinès
** Chang'e 1
** Chang'e 2
** Chang'e 3/Astromòbil lunar Yutu
** Chang'e 4
* Exploració de la Lluna
# Daniel García Carrillo

Daniel 'Dani' García Carrillo (Zumarraga, 24 de maig de 1990) és un futbolista professional basc que juga amb l'Olympiakos F. C. com a migcampista.

## Carrera de club

García va començar la seva carrera al planter de la Reial Societat, i va debutar com a sènior a l'Alacant CF B la temporada 2009–10 a la Tercera Divisió. El mateix any va ser promocionat al primer equip, però va patir un descens de categoria des de la Segona Divisió B en la seva segona temporada, 2010-11.
García va fitxar pel Getafe CF B el 24 de juny de 2011. El juliol de l'any següent va fitxar per la Reial Societat, i fou cedit a la SD Eibar encara a la segona divisió B. Va acabar la temporada 2012–13 a Segona B amb 41 partits de lliga jugats, i va contribuir així a que el seu equip promocionés als play-offs d'ascens de 2013.
El juliol de 2013, la cessió a l'Eibar es va renovar, i va debutar a Segona Divisió el 18 d'agost, com a titular en una victòria a fora per 2–1 contra el Real Jaén. el 26 de juny, va signar contracte amb els Armeros, que havien ascendit a La Liga per primer cop en la seva història.
García va debutar a la primera divisió el 24 d'agost de 2014, com a titular en una victòria per 1–0 a casa contra la Reial Societat. Va marcar el seu primer gol en la competició el 19 de setembre, el primer en una victòria per 2–0 contra l'Elx CF.
El 17 de novembre de 2015, García va renovar contracte amb l'Eibar fins al 2018. El 20 de maig de 2018 va disputar el seu últim partit amb el club d'Eibar en un empat a dos davant l'Atlètic de Madrid, deixant l'equip guipuscoà després 224 partits en sis temporades. Dies enrere havia anunciat la seva intenció de no renovar el seu contracte amb el club, que finalitzava el 30 de juny.
El 4 de juny de 2018 va ser presentat com a nou jugador de l'Athletic Club, després d'haver signat un contracte per quatre temporades.

## Palmarès
### SD Eibar

* 1 Segona divisió: 2013-14

### Athletic Club

* 1 Copa del Rei: 2024
* 1 Supercopa d'Espanya: 2021

## Referències

* ↑ Dani García acompañará a Jon Uriarte en el Getafe; Alicante CF, 24 juny 2011 (en castellà)
* ↑ La Real Sociedad ficha a Dani García y lo cede una temporada al Eibar; Goal.com, 7 juliol 2012 (en castellà)
* ↑ Eibar y Real Sociedad cierran la cesión de tres jugadores; El Correo, 13 juliol 2013 (en castellà)
* ↑ El Jaén muere en la orilla; Marca, 18 agost 2013 (en castellà)
* ↑ Dani García firma por dos temporadas con el Eibar Arxivat 2014-07-09 a Wayback Machine.; SD Eibar, 26 juny 2014 (en castellà)
* ↑ Lara seals dream start for Eibar; ESPN FC, 24 agost 2014
* ↑ Elche 0–2 Eibar; ESPN FC, 19 setembre 2014
* ↑ Dani García renueva por SD Eibar hasta 2018; SD Eibar, 17 novembre 2015 (en castellà)
* ↑ «Dani García anuncia hoy su despedida del S.D. Eibar» (en castellà). SD Eibar - Diario Vasco, 10-05-2018. Arxivat de l'original el 2018-06-12 [Consulta: 8 juny 2018].
* ↑ «Dani García, nuevo jugador rojiblanco». Mundo Deportivo, 04-06-2018.
* ↑ «L'Athletic Club guanya la Copa als penals contra el Mallorca (1-1)». CCMA, 07-04-2024. [Consulta: 7 abril 2024].

## Enllaços externs

* Daniel García Carrillo a BDFutbol
* Daniel García Carrillo, Fitxa a Soccerway
# Teresa A. Sullivan

Teresa Ann "Terry" Sullivan (9 de juliol de 1949) és una sociòloga i administradora d'universitat jubilada. Havia sigut presidenta de la Universitat de Virgínia del primer d'agost de 2010 al 31 de juliol de 2018.

## Referències

* ↑ Kelly, Jane. «President Ryan's First Day in Office, Told Through Photos» (en anglès). UVA Today, 01-08-2018. [Consulta: 15 agost 2019].
# Martin Klink

Martin Klink (Apolda, 25 de setembre de 1940) és un nedador alemany, ja retirat, especialista en estil lliure, que va competir sota bandera de la República Democràtica Alemanya durant la dècada de 1960.
En el seu palmarès destaca una medalla de bronze en els 4x200 metres lliures del Campionat d'Europa de natació de 1962 i el campionat nacional de la República Democràtica Alemanya del 1.500 metres lliures de 1963.
El 1964 va prendre part en els Jocs Olímpics d'Estiu de Tòquio, on quedà eliminat en sèries en la prova dels 400 metres lliures del programa de natació.

## Referències

* ↑ «European Swimming Championships (Men)». [Consulta: 20 juliol 2020].
* ↑ «Schwimmen - Deutsche Meisterschaften - Mannschaft». [Consulta: 2 gener 2022].
* ↑ «Olympedia – Martin Klink». [Consulta: 2 gener 2022].
# Mabulu

Mabulu (en tsonga cercant el diàleg) és un grup musical de Moçambic. El seu nom, en llengua tsonga, és una referència al fet que el grup comprèn membres de diferents generacions, com els cantants Lisboa Matavel i Dilon Djinji.
Format el 2000, el seu àlbum de debut va ser Karimbo, però la gravació del seu primer àlbum al març d'aquest any es va veure greument afectada per les fortes pluges i ciclons al llarg de la costa de Moçambic. En solidaritat amb les milers de víctimes de les inundacions, en lloc d'això van realitzar esforços d'ajuda per a desastres. El seu segon llançament, Soul Marrabenta (Riverboat), fou ediat un any més tard.
La seva cantant solista Chonyl va morir a Maputo en setembre de 2007, als 27 anys.

## Discografia
### Àlbums

* Karimbo
* Soul Marrabenta

### Artista col·laborador

* The Rough Guide to Acoustic Africa (2013, World Music Network)

## Referències

* ↑ BBC Radio 3 Awards for World Music, Category "Newcomer". Biography by Jon Lusk, November 2001.
* ↑ AFRICAN CLASSICS: MODERN MARRABENTA MAGIC
* ↑ Ebizguide Mozambique, p. 213
* ↑ «"Mabulu" by Tom Pryor, 17 November 2006, Global Rhythm Magazine: www.globalrhythm.net.». Arxivat de l'original el 6 de gener 2018. [Consulta: 5 gener 2018].
* ↑ Morreu o brilho do Mabulu!

## Enllaços externs

* Mabulu a discogs
* Mabulu a allmusic
* Mabulu a last.fm
# Epactionotus yasi

Epactionotus yasi és una espècie de peix de la família dels loricàrids i de l'ordre dels siluriformes.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: és una espècie de peix endèmica de l'Argentina.

## Referències

* ↑ Reis, R. E. i S. A. Schaefer, 1998. New Cascudinhos from southern Brazil: Systematics, endemism, and relationships (Siluriformes, Loricariidae, Hypoptopomatinae). Am. Mus. Novit. Núm. 3254: 1-25.
* ↑ BioLib (anglès)
* ↑ Almirón, A. E., M. Azpelicueta & J. R. Casciotta. 2004. A new species of Epactionotus (Siluriformes: Loricariidae: Otothyrini) from the río Iguazú basin, Argentina. Zool. Abh., Staat. Mus. Tierk. Dresden v. 54: 137-144.
* 1 2 FishBase (anglès)
* ↑ López, H.L., A.M. Miquelarena i J. Ponte Gómez, 2005. Biodiversidad y distribución de la ictiofauna Mesopotámica. Miscelánea 14:311-354.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pistacia atlantica

Pistacia atlantica és una espècie de pistatxer. A l'Iran se'n diu baneh.

## Distribució

És nadiu de l'altiplà i boscos muntanyosos de l'Iran, al nord d'Àfrica, on abans era molt comú, però es va fer rar en sobrexplotar-ne la fusta. És característic d'Algèria fora de la zona desèrtica sahariana.

## Descripció

Pistacia atlantica és un arbre caducifoli de fins a 7 m d'alt amb la capçada densa. Li cal 200 anys per fer una amplada d'un metre. Les fulles són pinnades cadascuna amb 7 a 9 folíols lanceolats. Les fulles i branques sovint porten galles fetes per àfids.
És dioic però alguns pocs exemplars són monoics. El fruit, de 6 a 8 mm de diàmetre, és de color blau quan és madur.

## Usos

És un arbre forestal valuós, tradicionalment se n'ha usat la resina com a medicinal. Els tanins de les galles serveixen de tint. Els fruits són comestibles, però no tan apreciats com els de Pistacia vera. També és una planta ornamental en jardins. A Califòrnia es fa servir com a portaempelt del pistatxer Pistacia vera.

## Referències

* ↑ «Investigation of Drought influence on rodent food behavior and destruction of watershed in arid and semi-arid regions». Arxivat de l'original el 2011-07-22. [Consulta: 23 març 2011].
* ↑ Pourreza, M., et al. (2008). Sustainability of wild pistachio (Pistacia atlantica Desf.) in Zagros forests, Iran. Forest Ecology and Management 255 3667-71.
* ↑ Pistacia atlantica Desf. Arxivat 2015-05-25 a Wayback Machine. FAO Fact Sheet
* ↑ Yousfi, M., et al. (2002). Letter to the Editor: Fatty acids and sterols of Pistacia atlantica fruit oil. Journal of the American Oil Chemists' Society 79:10 1049-50.
* ↑ Martinez, J. J. I. (2008). Impact of a gall-inducing aphid on Pistacia atlantica Desf. trees. Arthropod-Plant Interactions 2:3 147-51.
* ↑ İsfendiyaroğlu, M. & E. Özekera. (2009). Inflorescence features of a new exceptional monoecious Pistacia atlantica Desf. (Anacardiaceae) population in the Barbaros Plain of İzmir/Turkey. Arxivat 2011-07-22 a Wayback Machine. International Journal of Plant Production 3:3.
* ↑ University of Arizona CE. Pistacia atlantica Arxivat 2010-02-06 a Wayback Machine.
* ↑ Jepson Manual Treatment
# Casa de la Vila (Pals)

La Casa de la Vila és una casa consistorial amb elements gòtics de Pals (Baix Empordà) inclosa a l'Inventari del Patrimoni Arquitectònic de Catalunya.

## Descripció

L'actual Casa de la Vila de Pals està situada a la plaça Major, entre els carrers del Raval i de l'Hospital. La planta de l'edifici és irregular, i segueix el traçat del terreny. La façana principal dona a la plaça, i consta de planta baixa i dos pisos. A la planta baixa hi ha 3 portes d'arc carpanell amb dovelles de pedra; al primer pis, tres balcons d'arc rebaixat i poca volada, emmarcats en pedra i amb baranes de ferro i, al segon pis, tres obertures, la més remarcable de les quals és la central,amb interessants relleus a la part superior, consistents en escuts que defineixen petits arcs conopials. Les façanes laterals són de tipus senzill, amb diverses obertures disposades irregularment.

## Història

L'edifici de l'ajuntament és el resultat de la unificació de diverses construccions, d'origen gòtic, que van integrar-se posteriorment en una de sola.

## Referències

* 1 2 «Casa de la Vila». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 gener 2019].
# Daniel Garcia Gutiérrez

Daniel García Gutiérrez (Badalona, 12 de desembre de 1975) és un jugador de bàsquet català ja retirat. Mesurava 2.09 m i la posició en la pista era la de pivot.

## Carrera esportiva

Es va formar a les categories inferiors del Joventut de Badalona, on debutà a la l'ACB la temporada 1993-94, formant part de l'equip que es proclamà campió d'europa en l'any 1994. Hi va jugar al Joventut fins a la temporada 98-99, on hi va guanyar, a més de l'eurolliga, una Copa del Rei (96-97).
Després va jugar al TDK Manresa, TAU Ceràmica i Cantabria Lobos, abans de tenir una primera experiència a la lliga LEB l'any 2001 amb el Lucentum Alicante, equip amb el que va guanyar una Copa Príncep d'Astúries. Les següents dues temporades va tornar a competir a l'ACB, amb el Cáceres CB primer, i el Jabones Pardo Fuenlabrada després.
En la temporada 2004-05 signa pel León Caja España, amb el que va jugar tres temporades a la LEB, guanyant una altra Copa Príncep d'Astúries i quedant campió de lliga, assolint l'ascens a l'ACB. Hi va jugar dues temporades més amb aquest equip a la màxima categoria del bàsquet espanyol.

## Enllaços externs

* Daniel Garcia Gutiérrez jugador a l'ACB